NOK ดิ่ง 4% โบรกฯแนะ“เลี่ยงลงทุน”วิตก FAA เตือนโบอิ้ง 737 เจอรอยร้าว-ผลงานยังไม่ฟื้น!
NOK ดิ่ง 4% โบรกฯแนะ“เลี่ยงลงทุน”วิตก FAA เตือนโบอิ้ง 737 เจอรอยร้าว-ผลงานยังไม่ฟื้น!
NOK ดิ่ง 4% “เคจีไอ” แนะ “เลี่ยงลงทุน” วิตกปม FAA เตือนโบอิ้ง 737 เสี่ยงเจอรอยร้าว-พื้นฐานยังไม่ฟื้น!
8 ต.ค. 2562

ผู้สื่อข่าวรายงานว่าราคาหุ้น บริษัท สายการบินนกแอร์ จำกัด (มหาชน) หรือ NOK ล่าสุด ณ เวลา 11.29 น. อยู่ที่ระดับ  2.04 บาท ปรับตัวลดลง 0.08 บาท หรือ 3.77% ด้วยมูลค่าซื้อขาย 1.33 ล้านบาท
ทั้งนี้นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.เคจีไอ (ประเทศไทย) กล่าวว่า ราคาหุ้น บมจ.สายการบินนกแอร์ (NOK) เช้านี้ปรับตัวลงค่อนข้างมาก หลังจากที่มีข่าวออกมาในเรื่องที่สำนักงานบริหารการบินแห่งชาติสหรัฐอเมริกา (FAA) ได้ออกคำสั่งข้อกำหนดสมควรเดินอากาศ (Airworthiness Directive) บังคับให้สายการบินทั่วโลกที่มีการใช้เครื่องบินตระกูล Boeing 737 สำหรับ รุ่น 737-600, -700, -700C, -800, -900, -900 และ -900ER จะต้องมีการเพิ่มความเข้มงวดในการตรวจสอบรอยแตกร้าวบริเวณโคนปีกด้านซ้าย และด้านขวา ว่ามีอาการแตกร้าวหรือไม่ ซึ่งปัจจัยนี้มองว่าเป็นการซ้ำเติม NOK ในด้านลบ
สำหรับในแง่ของปัจจัยพื้นฐานของ NOK ก็ดูไม่ดีอยู่แล้ว โดยผลประกอบการยังไม่มีวี่แววว่าจะฟื้นตัวขึ้นได้ และมีโอกาสที่จะขาดทุนต่อไปอีก 2 ปีด้วย ดังนั้นจึงแนะนำให้”หลีกเลี่ยง”ไปก่อน